কৃত্রিম শ্বাসযন্ত্র
কৃত্রিম শ্বাসযন্ত্র বা ভেন্টিলেটর (ইংরেজি: ventilator) হলো এমন একটি যন্ত্র যা শারীরিকভাবে শ্বাস নিতে অক্ষম রোগীদের শ্বাস-প্রশ্বাস সরবরাহ করতে বা অপ্রতুলভাবে শ্বাস-প্রশ্বাস নিতে সক্ষম রোগীর ফুসফুসে যান্ত্রিকভাবে অক্সিজেনযুক্ত বায়ুচলাচল সরবরাহ করা ও কার্বন-ডাই-অক্সাউডযুক্ত বায়ু নিষ্কাশন করার জন্য নকশাকৃত। যদিও আধুনিক কৃত্রিম শ্বাসযন্ত্র বা ভেন্টিলেটরগুলি কম্পিউটার-নিয়ন্ত্রিত বা মাইক্রোপ্রসেসর নিয়ন্ত্রিত মেশিন, তবে রোগীদের একটি সাধারণ, হাতে চালিত ব্যাগ কপাটিকা মুখোশ (ভালভ মাস্ক) দিয়েও বায়ুচলাচল হতে পারে। কৃত্রিম শ্বাসযন্ত্র বা ভেন্টিলেটরগুলি প্রধানত নিবিড় যত্নের ওষুধ, বাড়ির যত্ন এবং জরুরি ঔষধে (একক যন্ত্র হিসাবে) এবং অবশবিজ্ঞানে (অবশকরণ যন্ত্রের উপাদান হিসাবে) ব্যবহৃত হয়। কৃত্রিম শ্বাসযন্ত্র বা ভেন্টিলেটরকে কথ্য ইংরেজিতে কদাচিৎ "রেস্পিরেটর" নামেও ডাকা হতে পারে, তবে আধুনিক হাসপাতাল এবং চিকিৎসা পরিভাষায় এই যন্ত্রগুলিকে কখনই "রেসপিরেটর" হিসাবে উল্লেখ করা হয় না। বর্তমানের চিকিৎসা ক্ষেত্রে, "রেস্পিরেটর" শব্দটি দিয়ে শ্বাসমুখোশকে (শ্বাসবায়ু-শোধক মুখোশযন্ত্র) বোঝায়।